१) આ ડ્રેસ ખરેખર ખુબ સુંદર છે, તેનું ફિટિંગ પણ બરાબર બેસે છે, હું આ ડ્રેસમાં કેટલી સુંદર લાગુ છું! આવો ડ્રેસ પહેરીને ગયા હોઈએ તો બધાજ આપણી સામે જોશે. દર વખતે આ મારા મિત્રો કેટલા વ્યવસ્થિત કપડાં દાગીના પહેરીને આવે છે, પછી મારે કંઈ પણ પહેરીને થોડું ચાલ્યા જવાય. આ ત્રણ ચાર ડ્રેસ સારા છે, પણ તે તો બે વાર પહેરી લીધા છે. ફરી ત્રીજી વાર થોડું પહેરાય? આ ડ્રેસની તો હમણાં ખાસ ફેશન છે, પ્રસંગ પણ ફાઈવ સ્ટાર હોટેલમાં છે, મારે પાછા સ્ટેજ ઉપર બેસવાનું છે, આટલા બધા સામે બેઠા હશે, કૅમેરામાં પાછું કલોઝ અપ દેખાડશે તો આ ડિઝાઇન બરાબર ઉઠી આવશે. એમના કુટુંબ સાથેનો મારો સંબંધ કેટલો બધો નજીકનો છે, મારુજ ઘર કહેવાય, આપણોજ પ્રસંગ છે.